Air India Sale എയര് ഇന്ത്യ ഇനി ടാറ്റ സണ്സിന് വില്പന 18,000 കോടി രൂപയ്ക്ക് ന്യൂഡല്ഹി: പൊതുമേഖല വിമാന കമ്ബനിയായ എയര് ഇന്ത്യ കമ്ബനി ടാറ്റ സണ്സിന് കൈമാറുന്നതിന് കേന്ദ്ര സര്ക്കാരിന്റെ ഔദ്യോഗിക അംഗീകാരം. 18,000 കോടി രൂപയ്ക്കാണ് വിമാനക്കമ്ബനി ടാറ്റ സണ്സിന് കൈമാറുന്നത്. ഡിസംബറില് ഏറ്റെടുക്കല് പ്രക്രിയ പൂര്ത്തിയാകും. ലേലത്തില് പങ്കെടുത്ത സ്പൈസ് ജെറ്റിനെ പിന്തള്ളിയാണ് എയര് ഇന്ത്യയെ ടാറ്റ ഗ്രൂപ്പ് സ്വന്തമാക്കിയത്.18,000 കോടി രൂപയ്ക്കാണ് വിമാനക്കമ്ബനി ടാറ്റ ഗ്രൂപ്പിന് കൈമാറുന്നത്. ആഭ്യന്തര മന്ത്രി അമിത് ഷായുടെ നേതൃത്വത്തിലുള്ള മന്ത്രിതല സമിതി യോഗം ചേര്ന്നാണ് കൈമാറ്റം സംബന്ധിച്ച അന്തിമ തീരുമാനമെടുത്തത്.എയര് ഇന്ത്യ, എയര് ഇന്ത്യ എക്സ്പ്രസ് കമ്ബനികളുടെ 100 ശതമാനം ഓഹരിയും ഗ്രൗണ്ട് ഹാന്ഡലിങ് കമ്ബനിയായ എയര് ഇന്ത്യ സാറ്റ്സ് എയര്പോര്ട്ട് സര്വീസ് പ്രൈവറ്റ് ലിമിറ്റഡിലെ 50 ശതമാനം ഓഹരിയുമാണ് ടാറ്റ സ്വന്തമാക്കുന്നത്.2021ഓഗസ്റ്റ് 31 വരെയുള്ള എയര് ഇന്ത്യയുടെ കടം 61,562 കോടി രൂപയാണ്. ഇതില് 15,300 കോടി രൂപയുടെ കടം ടാറ്റ ഏറ്റെടുക്കും. ബാക്കി 46,262 കോടി രൂപ സര്ക്കാര് രൂപീകരിച്ച എയര് ഇന്ത്യ അസറ്റ്സ് ഹോള്ഡിങ് ലിമിറ്റഡിന് കൈമാറും. 18,000 കോടിയില് 15 ശതമാനമാണ് സര്ക്കാറിന് ലഭിക്കുക. ബാക്കിയുള്ള തുക കമ്ബനിയുടെ കടം വീട്ടാനായിട്ടായിരിക്കും ഉപയോഗിക്കുക. ടാറ്റ സണ്സിന് എയര് ഇന്ത്യ കൈമാറുകയാണെന്ന വിവരം ഡിപ്പാര്ട്ട്മെന്റ് ഓഫ് ഇന്വെസ്റ്റ്മെന്റ് ആന്ഡ് പബ്ലിക് അസറ്റ് മാനേജ്മെന്റ് സെക്രട്ടറി തുഹിന് കാന്തും സ്ഥിരീകരിച്ചു. സര്ക്കാറിന്റെ എല്ലാ വ്യവസ്ഥകളും ലേലത്തില് പങ്കെടുത്ത കമ്ബനി അംഗീകരിച്ചുവെന്നും അദ്ദേഹം പറഞ്ഞു. ലേല നടപടികള് പൂര്ണമായും സുതാര്യമായിരുന്നുവെന്നും അദ്ദേഹം കൂട്ടിച്ചേര്ത്തു.1932ല് ടാറ്റ സണ്സ് ആരംഭിച്ച വിമാനക്കമ്ബനിയാണ് 1946ല് എയര് ഇന്ത്യ ആയത്. 1953ല് ടാറ്റയില് നിന്ന് കമ്ബനി കേന്ദ്രസര്ക്കാര് ഏറ്റെടുത്തത്. 2001ല് എയര് ഇന്ത്യ ഏറ്റെടുക്കാന് ടാറ്റ ഗ്രൂപ്പ് ശ്രമിച്ചെങ്കിലും വില്പന വേണ്ടെന്നു സര്ക്കാര് തീരുമാനിക്കുകയായിരുന്നു. എയര് ഏഷ്യ ഇന്ത്യാ, വിസ്താര എന്നീ വിമാന സര്വ്വീസുകള് മറ്റ് കമ്ബനികളുമായി സഹകരിച്ച് ടാറ്റ ഗ്രൂപ്പ് നടത്തുന്നുണ്ട്.English Summary: The Centre on Friday announced the Tata Sons as the winning bid for debtladen national carrier Air India, acquiring 100 per cent shareholding. Disinvestment Secretary, Tuhin Kanta Pandey said, We received two financial bids on September 15.Panel of ministers cleared the winning bid. TATA is the winning bid. This is Air Indias return to its founders after a gap of 68 years.